
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A NR. 40
                                                             din 27 februarie 2020
privind modificarea unor contracte de concesiune
Consiliul Local al Municipiului Sighişoara, întrunit în ședință ordinară,


Luând act de proiectul de hotărâre, înregistrat cu nr. 2.930/03.02.2020 şi la Consiliul Local Sighișoara cu nr. 5.202/21.02.2020, de referatul de aprobare, înregistrat cu nr. 2.932/03.02.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere cererea înregistrată la Municipiul Sighişoara cu nr. 1.919/22.01.2020, prin care domnul Theiss Andreas, în calitate de concesionar, solicită modificarea numelui concesionarului în contractele de concesiune nr. 2/10.05.2010 și 5/10.05.2010, astfel cum au fost modificate și completate, motivată de schimbarea modului de organizare din persoană fizică în întreprindere individuală;
Având în vedere faptul că între Municipiul Sighișoara, în calitate de concedent și Theiss Andreas, în calitate de concesionar, conform Hotărârii Consiliului Local Sighișoara nr. 89/07.05.2010 și a Hotărârii Consiliului Local Sighișoara nr. 57/28.03.2019, au fost încheiate următoarele contracte de concesiune:

· Contractul de concesiune nr. 2/10.05.2010, modificat și completat prin actul adițional nr. 1/29.03.2019, având ca obiect suprafața de 23,49 ha. pajiște utilizată pentru pășunat, situată în Municipiul Sighișoara, sat Hetiur, Pășunea Colboș, utilizată pentru pășunatul unui nr. de 22 capete bovine și

· Contractul de concesiune nr. 5/10.05.2010, modificat și completat prin actul adițional nr. 1/29.03.2019, având ca obiect suprafața de 30,00 ha. pajiște utilizată pentru pășunat, situată în Municipiul Sighișoara, sat Hetiur, Pășunea Corni, utilizată pentru ovine/caprine, cu menținerea încărcăturii minime de 0,3 UVM/ha. și maxime de 1 UVM/ha.;

Având în vedere că, potrivit datelor declarate la Registrul Agricol, pe Î.I. Theiss Andreas, CUI 34610300 sunt înscrise un nr. de 85 capete ovine și un nr. de 118 capete bovine;

Având în vedere prevederile Ordonanței de Urgență a Guvernului nr. 34/2013 privind organizarea, administrarea și exploatarea pajiștilor permanente și pentru modificarea și completarea Legii fondului funciar nr. 18/1991, cu modificările și completările ulterioare, în principal cele ale art. 9 alin. 7ˆ1;

Având în vedere prevederile Hotărârii Guvernului nr. 1.064/2013 privind aprobarea Normelor metodologice pentru aplicarea prevederilor Ordonanţei de Urgență a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările și completările ulterioare; 

Având în vedere prevederile Ordinului nr. 226/235/2003 pentru aprobarea Strategiei privind organizarea activităţii de îmbunătăţire şi exploatare a pajiştilor la nivel naţional, pe termen mediu şi lung, cu modificările și completările ulterioare;

Având în vedere prevederile Ordinului nr. 407/2051/2013 pentru aprobarea contractelor-cadru de concesiune şi închiriere a suprafeţelor de pajişti aflate în domeniul public/privat al comunelor, oraşelor, respectiv al municipiilor, cu modificările și completările ulterioare;

Având în vedere prevederile Ordonanţei de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 287/2009 privind Codul civil, republicat, cu modificările şi completările ulterioare;
Având în vedere prevederile Hotărârii Consiliului Județean Mureş nr. 139/28.11.2019 privind stabilirea prețurilor medii la produsele agricole pentru evaluarea în lei a arendei exprimată în natură în cursul anului 2020;

Având în vedere că, prin modificarea contractelor de concesiune se aduc venituri suplimentare la bugetul local;
Având în vedere Raportul de specialitate al Direcţiei Administrarea Patrimoniului, înregistrat cu nr. 2.931/03.02.2020, prin care se propune modificarea unor contracte de concesiune;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (1), alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E :

Art. 1. Se aprobă modificarea contractului de concesiune nr. 2/10.05.2010, astfel cum a fost modificat și completat prin actul adițional nr. 1/29.03.2019, încheiat între Municipiul Sighișoara, în calitate de concedent și Theiss Andreas, în calitate de concesionar, având ca obiect suprafața de 23,49 ha. pajiște utilizată pentru pășunat, situată în Municipiul Sighișoara, sat Hetiur, Pășunea Colboș, utilizată pentru pășunatul unui nr. de 22 capete bovine, astfel:

a) art. 1, teza a 2 - a din contractul de concesiune va avea următorul conținut: „Theiss Andreas Întreprindere Individuală, cu sediul profesional în Municipiul Sighișoara, cartierul Hetiur, nr. 251, județul Mureș, C.U.I. 34010300, înscrisă în Registrul Comerțului la nr. F26/126/23.01.2015, în calitate de concesionar”.

b) art. 2, teza a 2 - a din contractul de concesiune va avea următorul conținut: „Suprafața de pajiște concesionată va fi utilizată pentru bovine, cu menținerea încărcăturii minime de 0,3 UVM/ha. și maxime de 1 UVM/ha.”.

c) art. 7 din contractul de concesiune va avea următorul conținut: „Redevența va fi în valoare de 7.234,92 lei/an, respectiv de 308,00 lei/ha./an”.


d) art. 8 din contractul de concesiune va avea următorul conținut: „În termen de 90 de zile de la încheierea contractului, concedentul are obligația constituirii unei garanții la contract în valoare totală de 602,91 lei, reprezentând suma obligației de plată datorată de concesionar pentru prima lună de contract, iar în caz de necesitate, din aceasta vor fi prelevate penalități și sume datorate concedentului de către concesionar”.

e) art. 9 din contractul de concesiune va avea următorul conținut: „Plata redevenţei se face în două tranşe: 30% până la data de 31.05 şi 70% până la data de 31.08 a fiecărui an de contract”.

Art. 2. Se aprobă modificarea contractului de concesiune nr. 5/10.05.2010, astfel cum a fost modificat și completat prin actul adițional nr. 1/29.03.2019, încheiat între Municipiul Sighișoara, în calitate de concedent și Theiss Andreas, în calitate de concesionar, având ca obiect suprafața de 30,00 ha. pajiște situată în Municipiul Sighișoara, sat Hetiur, Pășunea Corni, utilizată pentru ovine/caprine, cu menținerea încărcăturii minime de 0,3 UVM/ha. și maxime de 1 UVM/ha., astfel:

a) art. 1, teza a 2 - a din contractul de concesiune va avea următorul conținut: „Theiss Andreas Întreprindere Individuală, cu sediul profesional în Municipiul Sighișoara, cartierul Hetiur, nr. 251, județul Mureș, C.U.I. 34010300, înscrisă în Registrul Comerțului la nr. F26/126/23.01.2015, în calitate de concesionar”.

b) art. 7 din contractul de concesiune va avea următorul conținut: „Redevența va fi în valoare de 9.240,00 lei/an, respectiv de 308,00 lei/ha./an”.


c) art. 8 din contractul de concesiune va avea următorul conținut: „În termen de 90 de zile de la încheierea contractului, concedentul are obligația constituirii unei garanții la contract în valoare totală de 770,00 lei, reprezentând suma obligației de plată datorată de concesionar pentru prima lună de contract, iar în caz de necesitate, din aceasta vor fi prelevate penalități și sume datorate concedentului de către concesionar”.

d) art. 9 din contractul de concesiune va avea următorul conținut: „Plata redevenţei se face în două tranşe: 30% până la data de 31.05 şi 70% până la data de 31.08 a fiecărui an de contract”.

Art. 3.  Modificarea contractelor de concesiune se va face prin act adiţional.

Art. 4. Cu data adoptării prezentei hotărâri, orice alte prevederi contrare, incidente în speță, se abrogă.
Art. 5. Restul clauzelor contractuale din contractele de concesiune nr. 2/10.05.2010 și nr. 5/10.05.2010, cu modificările și completările ulterioare, îşi menţin valabilitatea între Municipiul Sighişoara şi Î.I. Theiss Andreas.

Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică, Biroul Juridic din cadrul Municipiului Sighişoara și Î.I. Theiss Andreas.

Art. 7. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Șoneriu Mihai - Marcel      
                                Contrasemnează pentru legalitate
                        SECRETARUL GENERAL al municipiului,


             Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. Î.I. Theiss Andreas.
12 ex.
B.A. 
